Fa fela kopo ya gago e tlhamaletse e bile e tladitswe sentle, Lefapha le tlile go kgona go dira lekwaloitshupo la gago ka sebaka sa dikgwedi di le pedi. Fa o dira kopo o tshwanetse go kaya mo kopong ya gago gore o tla tla go itseela lekwaloitshupo la gago kgotsa le tshwanetse go romelwa mo atereseng ya gago.
Tlatsa foromo ya B1-9 e e rebolwang kwa dikantorong tsa Merero ya Selegae naga-ka-bophara.
Setifikeiti se se rebotsweng ke Tlhogo ya bookelo kgotsa ya tleliniki e o belegetsweng kwa go yona.
Duela madi a go rebolwa gape a a kana ka R12-00 mme o boloke resiti ya gago e e tla supiwang mo nakong e e tlang.
Fa o batla go itse kwa Kantoro ya Merero ya Selegae e e leng fa gaufi le wena e leng teng, ka boikokobetso ikgolaganye le kantoro e e leng mo kgaolong ya lona.